ai4bharat/Pralekha huggingface dataset:
امور داخلہ کی وزارت
مرکزی داخلہ سکریٹری نے کووڈ-19 کو پھیلنے سے روکنے کے لئے کیرلا اور مہاراشٹر کی ریاستی حکومتوں کی جانب سے کئے جانے والے اقدامات کا جائزہ لیا
نئی دہلی:26؍اگست،2021۔مرکزی داخلہ سکریٹری نے کووڈ-19 کو پھیلنے سے روکنے کے لئے کیرلا اور مہاراشٹر کی ریاستی حکومتوں کی جانب سے کئے جانے والی اقدامات کا جائزہ لینے کے لئے ویڈیو کانفرنسنگ کے ذریعہ ایک میٹنگ کی صدارت کی۔
میٹنگ کے دوران کیرل اور مہاراشٹر میں کووڈ-19 کی صورتحال کے مجموعی انتظام وانصرام کے بارے میں تبادلہ خیال کیاگیا۔ مرکزی داخلہ سکریٹری نے انفیکشن کی روک تھام کیلئے ریاستی حکومتوں کی جانب سے کی جارہی کوششوں کی ستائش کی اور پایا کہ انفیکشن میں اضافے پر قابوپانے کیلئے اور زیادہ کوشش کرنے کی ضرورت ہے۔ اس کے لئے زیادہ انفیکشن والے علاقوں میں رابطے میں آنے والے افراد کاپتہ لگانا، ٹیکہ کاری مہمات اور کووڈ کے نقطہ نظر سے مناسب طرز عمل جیسے اقدامات کے ذریعے مناسب اقدامات کرنے کی ضرورت ہوگی۔ انہوں نے یہ بھی مشورہ دیا کہ ریاستی حکومتوں کو زیادہ پازیٹیو معاملے والے علاقوں میں رات کاکرفیو لگانے کے امکانات تلاش کرنے چاہئیں۔
ریاستی حکومتوں کو مشورہ دیاگیا ہے کہ وہ اپنے یہاں چلائی جارہی ٹیکہ کاری مہم کوجار ی رکھیں اور اگر انہیں اور زیادہ ٹیکوں کی ضرورت ہے تو جہاں تک ممکن ہوگا انہیں اور زیادہ ٹیکے دستیاب کرائے جائیں گے۔ حالانکہ موصو ل شدہ ٹیکوں کی خوراکوں کااستعمال کرنے کی سمت میں کوشش کی جانی چاہئے۔ اس بات پر بھی زور دیا گیا ہے کہ ٹیکہ کاری کے ساتھ ساتھ کووڈ کے نقطہ نظر سے مناسب طرز عمل جاری رکھنے کیلئے بھی تحریک دی جانی چاہئے اور آنے والے تہواروں کے دوران ایسی تقریبات منعقد کرنے سے احتراز کرناچاہئے جن میں بڑی تعداد میں لوگوں کو ایک ہی مقام پرجمع ہونے کاامکان ہو۔ یہ بھی مشورہ دیا گیا ہے کہ دونوں ریاستوں کے ان مقامات پر جانچ بڑھانی چاہئے جہاں پازیٹیویٹی کی شرح اونچی بنی رہی ہے۔ اگلے کچھ مہینوں میں وائر س کے انفیکشن کی سطحوں میں کمی لانے پر بھی دھیان مرکوز کیا جانا چاہئے تاکہ انفیکشن کے چین کو زیادہ کارگر طریقے سے روکاجاسکے۔
اس میٹنگ میں ڈاکٹر وی کے پال، رکن ، نیتی آیوگ، سکریٹری ، صحت وخاندانی بہبود کی وزارت،حکومت ہند ، ڈائرکٹر متعدی امراض سے متعلق قومی مرکز اور کیرل اور مہاراشٹر کے چیف سکریٹریز اور پولیس کے ڈائرکٹر جنرل نے حصہ لیا۔
ش ح۔م ع۔ ع ن
U NO:8330
(Visitor Counter : 134
وزارت دفاع
تمباکو نوشی مخالف عالمی دن کے موقع پر این سی سی کیڈٹس نےتمباکو کے خلاف مہم چلائی
نئی دہلی، 31/مئی 2022 ۔ نیشنل کیڈٹ کور  کے کیڈٹس نے 31 مئی 2022 کو تمباکو مخالف عالمی دن کے موقع پر تمباکو کا استعمال نہ کرنے کا حلف لیا۔ اس ملک گیر مہم کے دوران، این سی سی کے کیڈٹس نے ریلیوں کا انعقاد کیا، اسٹریٹ ڈرامے کیے، کتابچے تقسیم کیے اور تمباکو سے دور رہنے کے لیے عوام کو بیدار کرنے کی خاطر تمام دستیاب ذرائع کا استعمال کیا۔
سائنسی شواہد نے تمباکو کے استعمال کو متعدد بیماریوں کے واقعات میں اضافے سے جوڑ دیا ہے ،اس کی وجہ سے لوگوں کا معیار زندگی بگڑتا ہے اور ایسی اموات ہوتی ہیں جن سے بچا جا سکتا ہے۔ تمباکو نوشی مخالف عالمی دن کا مقصد لوگوں کو تمباکو کے مہلک اجزاء اور اس کے مضر اثرات سے روشناس کرانا اور لوگوں کو صحت اور صحت مند زندگی کے حق کا دعویٰ کرنے اور آنے والی نسلوں کی حفاظت کرنے کی ترغیب دینا ہے۔
15 لاکھ سے زیادہ کیڈٹس کی طاقت کے ساتھ، نیشنل کیڈٹ کور  دنیا کی سب سے بڑی یونیفارم اور نظم و ضبط سے آراستہ نوجوانوں کی تنظیم ہے اور معاشرے میں اپنے تعاون کے حصے کے طور پر سماجی بیداری کی وسیع مہم چلاتی ہے۔
وزیراعظم کا دفتر
وزیر اعظم نے کیوڈیا اور احمد آباد میں سابرمتی دریا کے درمیان آنے جانے کے لیے سی پلین سروس کا افتتاح کیا
نئی دہلی،31اکتوبر وزیر اعظم نے کیوڈیا میں ایک آبی اڈے اور کیوڈیا میں مجسمہ اتحاد کو احمد آباد میں سابرمتی دریا سے جوڑنے کے لیے سی پلین سروس کا افتتاح کیا۔
جناب مودی نے احمد آباد میں سابرمتی دریا میں آبی اڈے اور سابرمتی دریا سے کیوڈیا تک سی پلین سروس کا افتتاح بھی کیا۔ یہ ملک میں دور دور تک کنیکٹیویٹی پیدا کرنے کے سلسلے میں آبی اڈوں کے سلسلے کا ایک حصہ ہیں۔
سی پلینس پانی پر اترنے اور وہاں سے اڑان بھرنے کی سہولت اپنے اندر رکھتے ہیں اور اس طرح ان علاقوں تک رسائی ہوسکتی ہے جہاں ہوائی جہاز کےاترنے کی پٹی یا رن وے نہیں ہیں۔ اس طرح ان علاقوں کو آپس میں جوڑنے میں مدد ملے گی جو جغرافیائی یا علاقائی اعتبار سے چیلنج بھرے ہیں اور اس سے بھارت کے دور دراز کے علاقوں کو ہوا بازی کے نیٹ ورک کے ذریعے اصل دھارے سے ملایا جاسکے گا اور اس کے لیے ہوائی اڈے یا رن وے تعمیر کرنے کی لاگت بھی برداشت نہیں کرنی پڑے گی۔ یہ چھوٹے پروں والے جہاز زمین اور جھیلوں، رُکے ہوئے پانی، باندھوں، رُوڑی اور گھاس میں بھی اترسکتے ہیں۔ اور اس طرح مختلف سیاحتی مقامات تک رسائی فراہم کرسکتے ہیں۔
بندرگاہوں، جہاز رانی اور آبی راستوں کی وزارت
بندر گاہوں ، جہاز رانی اور آبی گزر گاہوں کی وزارت کے تحت تحقیقی تنظیموں نے قومی ورکشاپوں کے ذریعے بھارت کے چندریان -3 چاند مشن کی اہمیت کو اجاگر کیا
چندریان، بھارت کا چاند کی کھوج کا پروگرام، بھارتی خلائی تحقیقی تنظیم  کی طرف سے شروع کی گئی ایک بے مثال کوشش ہے۔ چندریان ، چاند کے اسرار سے پردہ اٹھانے اور چاند پر ارضیات، ماحول اور وسائل کے بارے میں عالمی خلائی برادری کی سمجھ میں تعاون کرنے کے لیے بھارت کی لگن کی نمائندگی کرتا ہے۔
چونکہ بھارت کا چندریان - 3 مشن ایک اہم سنگ میل حاصل کرنے کے قریب پہنچ رہا ہے - چاند پر عنقریب ایک کامیاب لینڈنگ ہونے والی ہے ،ایسے میں بندرگاہوں، جہاز رانی اور آبی گزرگاہوں کی وزارت  کے زیراہتمام قومی سطح کی ورکشاپوں کا انعقاد، عوامی بیداری پیدا کرنے ، اہمیت کو سمجھنے اور چندریان - 3 مشن کی پیچیدگیوں کو جاننے کے لیے بندر گاہوں ، آبی گزر گاہوں اور ساحلوں کے لئے قومی ٹیکنا لوجی سینٹر  ، آئی آئی ٹی مدراس اور اندرونِ ملک آبی گزر گاہوں اور ساحلی بحری ٹیکنالوجی کے مرکز  ، آئی آئی ٹی کھڑگپور کے ذریعے کیا گیا ۔ اس ورکشاپ کا مقصد خلائی تحقیق کے دائرے میں سائنسی علم اور تکنیکی اختراعات کو آگے بڑھانے میں بھارت کے چندریان مشن کی اہمیت کو اجاگر کرنا تھا ۔ ورکشاپ میں سائنس دانوں، محققین، ماہرین تعلیم، طلباء، سرکاری افسران اور عام لوگوں سمیت زندگی کے تمام شعبوں سے تعلق رکھنے والے افراد نے شرکت کی۔
معزز مقررین بشمول ڈاکٹر سید مقبول احمد، جناب لیو، ڈاکٹر کے متھوکمارن اور ڈاکٹر تپس کمار نندی نے گزشتہ چندریان مشن سے حاصل کردہ معلومات کا اشتراک کیا اور موجودہ مشن کی پیچیدگی اور اس کے پروپلشن سسٹم ، سیاروں کی سائنس اور تکنیکی اختراع میں بھارت کی کامیابیوں پر بات کی۔
چندریان - 3 کی کامیاب لینڈنگ نہ صرف بھارت کے لیے ایک اور تاریخی کامیابی کی نشان دہی کرے گی بلکہ چاند کی تحقیق کے مستقبل کی تشکیل کرتے ہوئے سائنسی دریافت اور تلاش کی نئی راہیں بھی کھولے گی۔
اس موقع پر بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے کہا کہ "چندریان مشن کی کامیابیاں انسانی علم اور تلاش کی سرحدوں کو آگے بڑھانے کے لیے بھارت کی لگن کی مثال دیتی ہیں۔ چاند کی دریافت کا سفر چندریان - 3 کی آئندہ لینڈنگ کے ساتھ جاری ہے ، جو کائنات کے اسرار کو کھول دے گا اور آنے والی نسلوں کے لیے ستاروں تک پہنچنے کی راہ ہموار کرے گا۔
۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع ۔ ع ا
U.No. 8686
(Visitor Counter : 56
عملے، عوامی شکایات اور پنشن کی وزارت
نیشنل ہائیڈرو پروجیکٹ کارپوریشن  کے سی ایم ڈی  اے کے سنگھ نے مرکزی وزیر ڈاکٹر جتیندر سنگھ سے ملاقات کی اور جموں و کشمیر میں این ایچ پی سی کے جاری منصوبوں کے بارے میں جانکاری دی
نیشنل ہائیڈرو پروجیکٹ کارپوریشن  کے سی ایم ڈی  اے کے سنگھ نے آج سائنس اور ٹیکنالوجی کے مرکزی وزیر مملکت ، ارتھ سائنسز؛ ایم او ایس پی ایم او، پرسنل، عوامی شکایات، پنشن، ایٹمی توانائی اور خلا کے وزیر مملکت  ڈاکٹر جتیندر سنگھ سے ملاقات کی اور انہیں کشتواڑ میں جاری پاور پروجیکٹس کی صورتحال سے آگاہ کیا، جو مکمل ہونے پر کشتواڑ کو تقریباً 6000 ایم وی بجلی پیدا کرنے والے ایک بڑے پاور ہب میں تبدیل کر دیں گے۔
میٹنگ کے دوران، جموں و کشمیر میں این ایچ پی سی کے جاری منصوبوں اور جموں و کشمیر میں مستقبل میں کاروباری ترقی کے امکانات کے بارے میں بات چیت کی گئی۔ این ایچ پی سی کے سی ایم ڈی نے انہیں ان پروجیکٹوں کی پیشرفت کے بارے میں آگاہ کیا۔
یکم نومبر 2021 کو دریا کا رخ تبدیل کرنے کے بعد پاکل دول ایچ ای پروجیکٹ  زیر تعمیر ہے۔ اس منصوبے سے سالانہ 3230 ایم یوایس پیدا ہوں گے اور جولائی 2025 تک اسکےمکمل ہونے کی امید ہے۔ کیرو ایچ ای پروجیکٹ  بھی زیر تعمیر ہے۔
دریا کا رخ تبدیل کرنے کا کام 31 دسمبر 2021 کو کیا گیا تھا اور اس سے سالانہ 2272 موسلی پیدا ہوں گی۔ پروجیکٹ کے جولائی 2025 تک مکمل ہونے کی امید ہے۔ کوار ایچ ای پروجیکٹ  کا کام 11 مئی 2022 کو سول ورک پیکج کے ایوارڈ کے ساتھ شروع ہوا۔ اس پروجیکٹ سے سالانہ 1975 ایم یوز کی پیداوار ہو گی اور اسےنومبر 2026 میں مکمل کرنے کا ہدف ہے۔ ریٹل ایچ ای پروجیکٹ  زیر تعمیر ہے اور 18 جنوری 2022 کو ای پی سی کنٹریکٹ دے کر اسکاکام شروع کیا گیا ہے۔
اس پروجیکٹ کےکام شروع ہونے کی طے شدہ تاریخ 10 فروری 2026 ہے اور ایک بار شروع ہونے کے بعد، یہ پروجیکٹ 3136 ایم یو سالانہ پیدا کرے گا۔ کرتھائی -II ایچ ای پروجیکٹ  زیر تفتیش ہے اور اسمیں کام کےشروع ہونے پریہ سالانہ 3329.52 ایم یو پیدا کرے گا۔
ان تمام پروجیکٹوں کے شروع ہونے سے جموں و کشمیر کی بجلی کی ضرورت میں زبردست بہتری آئے گی اور ان سےصفر کاربن کے اخراج کے ہدف کو حاصل کرنے میں مدد ملے گی۔ انہوں نے این ایچ پی سی کو ریاست کی طرف سے مسلسل حمایت اور تعاون کا یقین بھی دلایا۔
وزیراعظم کا دفتر
وزیر اعظم نے ایسٹرو نائٹ اسکائی ٹورزم کو فروغ دینے سے متعلق کوششوں کی ستائش کی
عوام الناس دوربین کے ذریعہ نائٹ اسکائی کے مشاہدے کا ایک ناقابل فراموش تجربہ حاصل کرنے کے لیے میرامار بیچ پر جمع ہو رہے ہیں، اسی سلسلے میں وزیر اعظم جناب نریندر مودی نے ایسٹرو نائٹ اسکائی سیاحت کو فروغ دینے کے لیے گوا سائنس سینٹر اور پلانیٹیریم کے ذریعہ کی جانے والی کوششوں کی ستائش کی ہے۔
نیشنل کونسل آف سائنس میوزیمس کے ذریعہ کیا گیا ایک ٹوئیٹ ساجھا کرتے ہوئے، وزیر اعظم نے ٹوئیٹ کیا؛
’’اس طرح کی کوششوں کو رفتار حاصل کرتے ہوئے دیکھ کر مسرور ہوں۔ میں نے چند برس قبل من کی بات کے ایک ایپی سوڈ کے دوران فلکیات میں بھارت کے مالامال ورثے کے بارے میں بات کی تھی۔‘‘
وزیراعظم کا دفتر
ہماچل پردیش کے عوام کو ریاست کے یوم تاسیس کے موقع پر وزیراعظم کا مبارکباد
نئی دہلی،25/جنوری۔ ہمارچل پردیش کے عوام کو ریاست کے یوم تاسیس کے موقع پر وزیراعظم جناب نریندر مودی نے مبارک باد دی ہے۔
وزیراعظم نے کہا ہے کہ ’’ہماچل پردیش کے یوم تاسیس پر ریاست کے عوام کو بہت سی نیک خواہشات۔ میں ریاست کی مجموعی ترقی اور فروغ کی خواہش کرتا ہوں۔‘‘
(م ن ۔ اس۔ م ر(
U-495
(Visitor Counter : 51
شہری ہوابازی کی وزارت
کووڈ کیخلاف جدو جہد میں مدد دینے کی غرض سے طبی لازمی اشیا کی بلا روکاوٹ فراہمی کو یقینی بنانے کے لئے بھوبنیشور ایئرپورٹ
مجموعی طور پر 156 خالی آکسیجن ٹینکرس، 526 آکسیجن کنسنٹریٹرس اور 140 آکسیجن سلینڈرس ٹرانسپورٹ کئے گئے
کووڈ کی ٹیکہ کاری کا کیمپ منعقد
کووڈ-19 کے خلاف ملک کی جدو جہد کو مستحکم کرنے کےلئے ملک بھر میں ہر روز ملک کے ہوائی اڈے طبی لازمی اشیا اور آلات ٹرانسپورٹ کر رہے ہیں۔ اے اے آئی کا بھوبنیشور ایئر پورٹ اور اس کے شراکت دار، طبی آلات اور سازوسامان چوبیسوں گھنٹے بلا روکاوٹ فراہم کر کے فعال کردار ادا کر رہا ہے۔
کووڈ ویکسین کی مجموعی طور پر 669 باکسز ، 9 مئی 2021 تک ، بھوبنیشور ہوائی اڈے کے ذریعے مختلف ایئر لائنس نے ٹرانسپورٹ کی ہے۔ ملک میں آکسیجن کے بحران پر قابو پانے کےلئے مجموعی طور سے 156 آکسیجن کے خالی ٹینکرس ، 526 آکسیجن کنسنٹریٹرس، 140 آکسیجن سلینڈرس، سی 17، سی آئی 30جے، اے این32 جیسے ہندوستانی فضائیہ کے 75 طیاروں کے ذریعے 23 اپریل 2021 سے 11 مئی 2021 تک ٹرانسپورٹ کئے گئے۔ آکسیجن کنسنٹریٹرس کے 41 عدد بھی مختلف ایئر لائنس کے ذریعے لے جائے گئے۔ 10 لیٹر سیم لیس سلینڈر اور 46.7 ایل سیم لیس سلنڈروں کے 1520عدد اس وقت نقل و حمل کے عمل میں ہیں اور توقع ہے کہ وہ بیرون ملک سے ایک ہفتے کے اندر اندر پہنچ جائیں گے۔
اس کے علاوہ بھوبنیشور کا ہوائی اڈہ، مرکزی اور ریاستی حکومتوں کی ہدایت کے مطابق کووڈ-19 سے متعلق تمام رہنما خطوط اور پروٹوکول کی بھی اس بات کو یقینی بنانے کےلئے پیروی کر رہاہے کہ پیسنجروں کے لئے سفر محفوظ ہو سکے۔ہوائی اڈے کا عملہ، مسافروں، ساجھیداروں، وزیٹر، ملازمین وغیرہ سے مستقل گزارش کرتے رہتے ہیں کہ وہ کووڈ متناسب برتاؤ کی تقلید کریں اور بھیڑ کو کم کرنے کے لئے وقت کی پابندی کریں۔ کووڈ متناسب برتاؤ سے متعلق بیداری پیدا کرنے کےلئے ، مسافروں کے تحفظ کو یقینی بنانے کےلئے ، ہوائی اڈہ ٹرمنل پر بہت سی الیکٹرانک اور مستقل ڈسپلیز کے ذریعے ہدایات ڈسپلے کر رہا ہے۔
تمام ایئر پورٹ ہر اس لڑائی میں شامل ہو رہے ہیں اور کوشش کر رہے ہیں، جن کا انہیں سامنا ہے۔ بھوبنیشور ایئر پورٹ نے ایئر پورٹ اتھارٹی آف انڈیا کے ملازمین اور دیگر شراکت داروں کے لئے ، اڈیشہ کی سرکار سے حمایت اور تعاون سے کووڈ ٹیکہ کاری کا کیمپ بھی منعقد کیا ہے، جس میں تمام تحفظاتی اقدمات کو مد نظر رکھا گیاہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 184.07 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 16.68 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
24)؍مارچ 2022کے مطابق)
|
|
فراہم کی گئی خوراکیں
|
|
1,84,07,57,475
|
|
بچی ہوئی خوراکیں
|
|
16,68,68,226
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 184.07کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 16.68 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
بجلی کی وزارت
این ٹی پی سی نے نیتا جی سبھاش چندر بوس کی 125 ویں سالگرہ کا جشن منایا
این ٹی پی سی نے ’’ جدو جہد آزادی میں نیتا جی سبھاش کا تعاون ‘‘ کے موضوع کے تحت کئی آن لائن مقابلوں کا انعقاد کیا
نئی دلّی ،24 جنوری / بھارت ، آزادی کے 75 سال کا ’’ آزادی کا امرت مہوتسو ‘‘ کے طور پر جشن منا رہا ہے ۔ جشن کے ، اِس سلسلے میں این ٹی پی سی دادری نے 23 جنوری ، 2022 ء کو نیتا جی سبھاش چندر بوس کے 125 ویں یومِ پیدائش کی تقریبات سے ایک ہفتے طویل یومِ جمہوریہ کی تقریبات کا آغاز کیا ۔
این ٹی پی سی نے پورے ملک میں پھیلی اپنی تنصیبات میں نیتا جی سبھاش چندر بوس کے 125 ویں یومِ پیدائش پر نیتا جی سبھاش چندر بوس کو گرانقدر خراجِ عقیدت پیش کیا ۔ عظیم لیڈر کی یاد میں کچھ کھیل کود کے کمپلیکس ، پارکوں کو نیتا جی سبھاش چندر بوس اسٹیڈیم کا نام دیا گیا ہے ۔ 125 ویں سالگرہ کے جشن کے مہمانِ خصوصی این ٹی پی سی دادری کے سی جی ایم جناب بی سری نواس راؤ نے ، اِس موقع پر شرکت کی اور ایک ہفتے طویل جشن کا تعارف کرایا ۔ اس موقع پر دادری میں این ٹی پی سی کی انتظامیہ کی عمارت میں آڈیٹوریم کو نیتا جی سبھاش چندر بوس کا نام دیا گیا ۔
این ٹی پی سی کے اسٹیشنوں نے کووڈ پابندیوں کو دھیان میں رکھتے ہوئے ، نیتا جی کی یومِ پیدائش کے لئے ایک ہفتے طویل جشن کا آغاز کیا ، جس میں ملازمین کے درمیان مضمون نویسی ، ڈرائنگ ، پینٹنگ ، کوئز جیسے آن لائن مقابلوں کا انعقاد کیا گیا ۔ اس مقابلے کا موضوع ہے ، ’’ جدو جہد آزادی میں نیتا جی سبھاش کا تعاون ‘‘ ۔
نیتاجی کی زندگی سے حب الوطنی کے ویژن اور اقدار کو اخذ کرنے اور نیتا جی کے تئیں احترام اور تشکر کا اظہار کرنے کی خاطر ملازمین ، اُن کے شوہر / اہلیہ اور بچوں کے درمیان مضمون نویسی کا مقابلہ منعقد کیا گیا ۔ مقابلے کا موضوع ہے ، ’’ نیتا جی سبھاش چندر بوس کا جدو جہد آزادی میں تعاون ‘‘ ۔
این ٹی پی سی کوئلہ کانکنی کے صدر دفتر نے کوئلہ کانکنی کے پروجیکٹوں میں سبھی بچوں کے لئے نیتا جی اور تحریکِ آزادی کے موضوع پر آن لائن کوئز کا انعقاد کیا ۔ پاکری بار ودھی سی ایم پی ، کیرنداری اور چھٹی بریاتو سی ایم پی ، دولانگا سی ایم پی ، کیریداری سی ایم پی اور سی ایم ایچ کیو کے تمام بچوں نے نیتا جی اور تحریک آزادی پر آن لائن کوئز میں جوش و خروش سے حصہ لیا ۔
این ٹی پی سی کولڈام نے یووک منڈل کے ساتھ ایک کوئز اور تقریری مقابلے کا انعقاد کیا ۔ اس مقابلے میں بچوں اور نو جوانوں نے بہت جوش و خروش کے ساتھ حصہ لیا اور یہ دونوں پروگرام بہت کامیاب رہے ۔ شرکت کرنے والوں کی حوصلہ افزائی کے لئے ، اُن میں مختلف انعامات بھی تقسیم کئے گئے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 689
(Visitor Counter : 108
بہت چھوٹی، چھوٹی اور درمیانی صنعتوں کی وزارت
مہاتما گاندھی جی کے خواب کے ہندوستان کو پورا کرنے کے لیے ہماری قوم کو خود کفیل ہونے کی ضرورت ہے، صنعت کاری کا کوئی متبادل نہیں: نارائن رانے
اگلے 2.5 سالوں میں سیواگرام انڈسٹریل ایریا کی تجدید کاری کی جائے گی
سیواگرام آشرم اور وردھا ضلع کو سیاحتی مرکز کے طور پر ایک نئی شناخت ملے گی
ایم ایس ایم ای کے مرکزی وزیر نارائن رانے نے زور دے کر کہا کہ مہاتما گاندھی جی کے خواب کے ہندوستان کو حاصل کرنے کے لیے ہماری قوم کو خود کفیل ہونے کی ضرورت ہے اور اس مقصد کو حاصل کرنے کے لیے صنعت کاری کا کوئی متبادل نہیں ہے۔ وہ مہاتما گاندھی کی یوم پیدائش کے موقع پر وردھا میں مہاتما گاندھی انسٹی ٹیوٹ آف رورل انڈسٹریلائزیشن کے زیر اہتمام سیواگرام انڈسٹریل ایریا فیسٹیول کی افتتاحی تقریب سے خطاب کررہے تھے۔ ایم ایس ایم ای کے مرکزی وزیر مملکت بھانو پرتاپ سنگھ ورما، سکریٹری بی بی سوین، وزارت کے جوائنٹ سکریٹری اور ترقیاتی کمشنر شیلیش کمار سنگھ نے بھی تقریب میں شرکت کی۔
مرکزی وزیر نے کہا کہ وردھا کے اس سیواگرام آشرم سے ہی مہاتما گاندھی نے سب سے گاؤں واپس جانے کی اپیل کی تھی، جس سے ان کا مطلب گاؤں کی مکمل ترقی ہے۔ سیواگرام انڈسٹریل زون زراعت اور گاؤں کی صنعت کے ذریعے روزگار پیدا کرنے کے لیے بنایا گیا ہے۔ جناب رانے نے کہا، ایم ایس ایم ای کی وزارت نے اس صنعتی شعبے کو جدید بنانے کے لیے ایک کمیٹی تشکیل دی ہے اور اس شعبے کو اگلے 2.5 سالوں میں جدید بنایا جائے گا۔
انہوں نے کہا کہ کھادی کی اہمیت کے بارے میں دنیا کو سمجھانا ضروری ہے اور اس کے لیے ایک بڑا صنعتی شعبہ تشکیل دیا جا سکتا ہے۔ انہوں نے کہا کہ ملک میں سیاحت کے کاروبار کے بھی وسیع مواقع موجود ہیں۔ اسی مناسبت سے سیواگرام آشرم اور وردھا ضلع کو سیاحتی مرکز کے طور پر ایک نئی شناخت دینے کے لیے مزید کوششوں کی ضرورت ہے اور مرکزی حکومت اس کے لیے پرعزم ہے۔ یہ بتاتے ہوئے کہ ملک میں مختلف مقامات پر بہت سے بڑے پیمانے پر ترقیاتی کام جاری ہیں، انہوں نے کہا کہ شہری آگے آئیں اور اس ترقی سے فائدہ اٹھائیں۔
اس موقع پر اظہار خیال کرتے ہوئے ایم ایس ایم ای کے مرکزی وزیر مملکت بھانو پرتاپ سنگھ ورما نے کہا کہ ایم ایس ایم ای نے ملک کی ترقی میں بہت زیادہ تعاون کیا ہے۔ انہوں نے کہا کہ 10 مارچ 2022 کو شروع کیے گئے ایم ایس ایم ای آئیڈیا فنڈ کو زبردست رسپانس مل رہا ہے اور اب تک 287 آئیڈیاز اور 1196 ٹریڈ مارک رجسٹر ہو چکے ہیں۔ انہوں نے بتایا کہ ناگپور کے بوٹی بوری ایم آئی ڈی سی میں ایک ٹکنالوجی سنٹر قائم کیا جائے گا اور مقامی نوجوان اس سے بہت فائدہ اٹھائیں گے۔
سکریٹری، ایم ایس ایم ای میں سکریٹری بی بی سوین نے بتایا کہ آج منعقد کی گئی ورکشاپ ایک خود کفیل ہندوستان کی تشکیل میں دیہی صنعتوں کے تعاون پر مبنی ہے۔ انہوں نے کہا کہ مختلف قومی سطح کی تنظیموں کے مقررین اس ورکشاپ میں رہنمائی کریں گے۔
اس سے پہلے آج جناب رانے نے وردھا میں سیواگرام آشرم کا دورہ کیا اور مہاتما گاندھی اور کستوربا گاندھی کے مجسموں کو پھولوں کی چادر چڑھا کر خراج عقیدت پیش کیا۔ انہوں نے صفائی ستھرائی مہم بھی شروع کی، کووڈ 19 ویکسینیشن کیمپ کا دورہ کیا اور درخت لگانے کے پروگرام میں حصہ لیا۔
نوجوانوں کے امور اور کھیل کود کی وزارت
کھیل کود کے وزیر جناب کرن رجیجو اور فلم اسٹار سنیل شیٹی نے منشیات سے پاک کھیل کلچر کو فروغ دینے کی اپیل کی
نئی دہلی، 14 جنوری 2020/ کھیل کود اور نوجوانوں کے امور کے وزیر مملکت  جناب کرن رجیجو اور اداکار سنیل شیٹی نے صاف ستھرے اور منشیات سے پاک کھیل کود کے کلچر کو فروغ دینے کی اپیل کی ہے۔ انہوں نے کھیلو انڈیا ایتھلیٹس سے گذارش کی کہ وہ ممنوعہ منشیات سے اجتناب کریں۔ ڈوپنگ کے خطرات سے نوجوانوں کو باخبر کرتے ہوئے گوہاٹی میں ایک ورک شاپ کے دوران سنیل شیٹی نے بچوں کی زندگی میں کھیل کود کی اہمیت کو اجاگر کرنے کے لئے خود اپنی کامیابی کی کہانی مشتر ک کی۔ قابل ذکر ہے کہ سنیل شیٹی قومی ڈومنگ مخالف ایجنسی کے برانڈ امبیسڈر ہیں۔ انہوں نے کہا کہ آپ اپنی زندگیوں میں بہت سی بھول کرسکتے ہیں لیکن اس با ت کو یقینی بنائیں کہ آپ ایسی کوئی چیز نہ کھائیں جو کہ غلط ہے۔ انہوں نے کہا کہ میں نے اپنی زندگی میں جو کچھ بھی حاصل کیا ہے اس کی خالص وجہ کھیل کود ہے۔ میں مارشل آرٹس کی پریکٹس کیا کرتا تھا اور بڑی سخت ٹریننگ لیا کرتا تھا۔ میں اپنی زندگی میں اداکار صرف اس لئے بن سکا کیونکہ میں ایتھلیٹ تھا ۔ میں اب بھی خود کو کھیل کود کا ایک حصہ تصور کرتا ہوں۔
وزیر موصوف اداکار نے ناظرین کی تفریح اور اپنا پیغام مشترک کرنے کے لئے فٹ بال میچ کے بعد ایک شوٹ آؤٹ میں حصہ لیا۔ وزیر موصوف نے سبھی ایتھلیٹوں کو یقین دلایا کہ جب تک وہ ممنوعہ منشیات سے خود کو دور رکھیں گے انہیں مکمل تعاون دیا جائے گا۔ انہوں نے کہا کہ ملک کا ہر شخص یہ دیکھ سکتا ہے کہ کھیلو انڈیا یوتھ گیمس کا گوہاٹی میں بہتر طریقے سے انعقا د ہورہا ہے۔ سنیل شیٹی کو قومی ڈوپنگ مخالف ایجنسی کا برانڈ امبیسڈر بنایا گیا ہے تاکہ وہ پاک صاف رہنے کے پیغام کو پھیلا سکیں۔ جناب رجیجو نے کہا کہ میں سبھی کوچوں اور والدین کو یہ بتانا چاہوں گا کہ وہ اس بات کو یقینی بنائیں کہ سبھی ایتھلیٹ ممنوعہ دواؤں کے استعمال سے احتراز کریں ۔ انہوں نے کہا کہ سبھی ایتھلیٹ پاک صاف رہیں اور چیمپئن بنیں۔ ہم سبھی ایتھلیٹوں کو تعاون دستیاب ہیں۔
جس پیمانے پر اور جس کامیابی کے ساتھ کھیلوں انڈیا یوتھ گیمس کا انعقاد ہوا ہے اس پر خوشی کا اظہار کرتے ہوئے شیٹی نے کہا کہ یہ ناقابل یقین ہے کہ اتنے سارے نوجوانوں کو یہ محسوس کرنے کا موقع مل رہا ہے کہ وہ کل کے اسٹار ہیں۔ انہوں نے کہا کہ نوجوانوں کی حوصلہ افزائی اور ملک کی نمائندگی کیا چیز ہوتی ہے، اس سے واقف کرائے جانے کی ضرورت ہے۔
م ن۔ م م۔ ج
Uno-182
(Visitor Counter : 67
ہنر مندی کے فروغ اور صنعت کاری کی وزارت
ملازمت کے دوران تربیت کی اسکیم
ہنرمندی کے فروغ اور چھوٹے کاروبار کے مرکزی وزیر مملکت جناب راجیو چندر سیکھر نے لوک سبھا میں آج ا یک تحریری جواب میں بتایا کہ خوردہ لوجسٹکس ، حفظان صحت اور سبھی دیگر شعبوں میں روزگار کے دوران تربیت او جے ٹی کی سہولت موجود ہے۔ فی ہفتہ تربیت کے کم سے کم گھنٹوں کی مدت 42 سے 48 ہوسکتی ہے ۔ اوجے ڈی کام کی تربیت میں متعلقہ ایپرینٹس شپ ایڈوائزر کی پیشگی منظوری سے حاصل کرکے کا م کے اوقات میں لچک داری پیدا کی جاسکتی ہے۔
ہنر مندی کے فروغ اور چھوٹے کا روبار کی وزار ت ایم ایس ڈی ای ‘‘ نیشنل ایپرینٹس شپ پروموشن اسکیم این اے پی ایس ’’ اور وزارت تعلیم کے ماتحت اعلیٰ تعلیم کا محکمہ ‘‘ نیشنل ایپرینٹس شپ ٹریننگ اسکیم این اے ٹی ایس ’’پر عمل درآمد کرتی ہے۔ البتہ دونوں اسکیمیں ایک دوسرے کے ساتھ نہیں چلتیں کیونکہ مستفیدین کے گروپوں کی واضح نشاندہی کی گئی ہے۔ ڈی ایچ ای ان لوگوں کو ایپرینٹس شپ اسکیم کے فائدے فراہم کرتی ہے ، جو حال ہی میں انجنئرنگ گریجویٹ ، ڈپلومہ ہولڈر بنے ہیں اور جو انجنئرنگ کے سینڈوچ پروگرام میں ڈگری یا ڈپلومہ سطح کے کورس کررہے ہیں ۔ ایم ایس ڈی ای اپرینٹس شپ پروگرام دیگر زمروں کے لئے ، ایپرینٹس شپ فراہم کرتی ہے۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 190.20 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 20,635 ہے
زیر علاج مریضوں کی شرح فی الحال 0.05 فیصد ہے
شفایابی کی شرح فی الحال98.74 فیصد ہے
گذشتہ 24 گھنٹوں کے دوران 3,079 مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر 4,25,57,495
ہوگئی ہے
گزشتہ 24 گھنٹے میں 3,451 نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 84.06 کروڑ ٹیسٹ کئے جاچکے ہیں؛ گذشتہ 24 گھنٹوں میں 3,60,613 ٹیسٹ کئے گئے
صحت اور خاندانی بہبود کی وزارت
کووڈ -19 کی تازہ ترین صورت حال
نئی دہلی ،10؍نومبر:ملک گیر ٹیکہ کاری مہم کے تحت اب تک 109.63 کروڑٹیکے لگائے جاچکے ہیں جو کہ ایک بڑی حصولیابی ہے۔
پچھلے چوبیس گھنٹوں کے دوران11466نئے مریض سامنے آئے ہیں
شفایابیوں کی شرح سردست 98.25 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 11961 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,37,87,047ہوگئی ہے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.41 فیصد ہے۔ جو مارچ 2020 سے اب تک کی کم ترین شرح ہے۔
ہندوستان میں فی الحال زیرعلاج مریضوں کی تعداد 1,39683 ہے، جو کہ گذشتہ 264 دنوں میں سب سے کم ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم  ہے، جو کہ گزشتہ 37 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 47 دنوں سے 2 فیصد سے بھی کم درج ہورہی ہے۔
اب تک کل 61.85کروڑ ٹیسٹ کئے جاچکے ہیں۔